༄༅། །སྡིག་པོ་ཆེ་གསེབ་ལམ་ལ་ཁྲིད་པའི་ཐབས་ལམ་ཁྱད་པར་ཅན་
རྗེ་རྒོད་ཚང་པས་མཛད་པ་བཞུགས་སོ། །
ན་མོ་རཏྣ་གུ་རུ། སྡིག་པོ་ཆེ་གསེབ་ལམ་ལ་ཁྲིད་པ་ལ་ཐབས་ལམ་ཁྱད་པར་འཕགས་
པའི་ཁྲིད་ནི། དབེན་པའི་གནས་སུ་མཐུན་པའི་རྐྱེན་བརྟེན།
གནས་རྣམ་པ་ལྔ་ནི། དང་པོ་ནི་རྐང་པ་རྡོ་རྗེ་སྐྱིལ་ཀྲུང
བདེ་བའི་སྟན་ལ་གནས་ཏེ།
པ་པ་ལྔ་ནི། དང་པོ་ནི་རྐང་པ་རྡོརྗེ་སྐྱིལ་ཀྲུང་གིས། ཐུར་སེལ་དབང་དུ་བྱེད།
སྒལ་ཚིགས་དོང་རྩེ་བཞིན་དུ་བསྲངས་པས། ས་རླུང་དབུ་མའི་ནང་དུ་གནས། ལག་པ་
མཉམ་བཞག་ཕྱག་རྒྱ་བཅས་པས། རྩ་ཉ་མོ་ཁ་ཕྱེ་ནས་བདེ་བ་སྐྱེ། ཆུ་རླུང་དབུ་མའི་ནང་དུ་
ཟིན༑ མགྲིན་པ་ལྕགས་ཀྱུ་ལྟར་བཀུག་པས། མེ་རླུང་དབུ་མའི་ནང་དུ་གནས། ཨོལ་
སྐོས་ཨོལ་མདུད་མནན་པས་མི་རྟོག་པ་སྐྱེ། མིག་སྣ་རྩེ་ལ་ཕབ་ཅིང་ལྕེ་ཡར་རྐན་ལ་སྦྱར་བས་
རླུང་ཐམས་ཅད་དབུ་མའི་ནང་དུ་སྟོབས་འགྱུར། དཔུང་པ་རྒོད་གཤོག་བཞིན་དུ་བརྒྱངས་
པས་རླུང་གནད་དུ་ཚུད། དེ་ཡང་མན་ངག་ཏུ་ཙོག་པུའི་འཁྲུལ་འཁོར་བྱས་ལ། སྤྱིར་
གསུམ་ཆ་གསུམ་དུ་མཉམ་ལ། ལུས་གནད་ལེགས་པར་བཅའོ། །དེ་ཡང་གཡས་སུ་ཡོ་ན་
དང་པོ་རྟོག་པམང༌། ལུས་ལྕི་ཞིང་ཀླུ་བཙན་གྱི་སྣང་བ་དང་མཛེ་འོང་། གཡོན་ཕྱོགས་སུ་
ཡོ་ན་ཐིག་ལེ་རྒྱས་ནས་དང་པོ་བདེ། དེ་ནས་བུད་མེད་ཀྱི་རྟོག་པ་འབའ་ཞིག་འོང༌། ཐིག་ལེ་
ཉམས་ཤིང་བསེན་མོའི་གནོད་པ་འོང་། རུས་སྟོད་སྒུར་ན་ཚིག་པ་ཟ་བ་ལ་སོགས་པ་འོང་བས་
སྣ་ནས་རླུང་བག་ཙམ་འདོན། དེ་ལྟར་མ་ཤེས་ན་རྨི་ལམ་དུ་ཉམས་སྣང་ལ་རྒྱལ་པོ་གནོད་པ་
འབྱུང་ཞིང་གནོད་དུ་འོང་། སུ་ཉེ་བ་རྣམས་ཀྱིས་གསོད་སྙམ་ནས་འབྲོས་ཤིང་ཁམས་འདུས་
དང་༑ སྙིང་རླུང་ལ་སོགས་པར་འགྱུར་རོ། །གདམས་ངག་ཏུ་རུས་སྟོད་མི་སྒུག་པ་གནད་
ཆེའོ༑ །སྒྱེད་ན་རླུང་སྐད་ཅིག་ཀྱང་ནང་དུ་མི་གནས། ཐིག་ལེ་ཉམས་ཤིང་ཡོན་ཏན་མི་སྐྱེ།
མགྲིན་པ་གུག་དྲགས་ན་མགྲིན་པར་མེ་དང་མཉམ་པའི་རླུང་དབུ་མའི་ནང་དུ་ཟིན་པའི་དུས་ན་
310

བདེ་གསལ་གྱི་ཉམས་དང༌། སཾསྐྲྀ་ཏའི་སྐད་ལ་སོགས་པ་འབྱུང༌། དེས་ན་ཁ་ཟས་དང་ཀར་
མི་འོང་། ལྕེ་ལ་འབྲུམ་པ་དཔག་ཏུ་མེད་པའོ། །དེ་ནས་ཤེས་པ་ཇེ་འཁྲུལ་ལ་འགྲོ་བས་
མགྲིན་པ་གུག་དྲགས་པ་མི་བྱའོ། །སྤྱི་བོ་མདུན་ན་ཚུར་ལ་བཀུག་དྲགས་ན་ཙན་དྲོད་ཆེ་སྟེ་
མགོ་བོ་ལྕིའོ། །མགོ་བཏུམས་ཤིང་བསྒོམས་ན་མགོ་ལྕི་གཉིད་ཐིབས། རུས་པའི་འོག་ཀླད་
པའི་སྟེང་ན་ཁྲག་རྩ་སྦྲུལ་འཁྱིལ་བ་འདྲ་བ་ཡོད་པ་དེའི་ནང་དུ་རླུང་སེམས་འདུས་ནས་མགོ་བོར་
སྦྲུལ་གྱི་སྣང་བ་དང་མཽཛེ་ལ་སོགས་པ་འོང་། དེས་ན་སེམས་ཅན་ཐམས་ཅད་ཀྱི་དོན་དུ་དཔལ་
རྡོ་རྗེ་འཆང་གི་གོ་འཕང་ཐོབ་པར་བྱ་སྙམ་དུ་སེམས་བསྐྱེད་པས། རང་སྐད་ཅིག་གིས་རྗེ་བཙུན་
མར་བསྒོམ། སྤྱི་གཙུག་ཏུ་རྩ་བའི་བླ་མ་དང་བརྒྱུད་པའི་བླ་མ་རྣམས་ཀྱང་དེ་ལྟ་བུར་བསྒོམ་ལ
ཕྱི་ནང་གསང་གསུམ་ཁྱད་པར་དུ་ཐབས་ལམ་གྱི་ཡོན་ཏན་འབྱོངས་པ་ཐམས་ཅད་མཆོད་པར་
ཕུལ་ལ། རྩ་འཇམ་པ། རླུང་བདེ་བ། བདེ་སྟོང་གི་ཉམས་མྱོང་དང་ཐབས་ལམ་གྱི་ཡོན་
ཏན་དག་འབྱོངས་པར་བྱིན་གྱིས་བརླབ་ཏུ་གསོལ།
ཞེས་གསོལ་བ་བཏབ་ལ་བླ་མ་རང་ལ་
བསྟིམ༑ དེ་ནས་དཔལ་རྡོ་རྗེ་རྣལ་འབྱོར་མར་བསྒོམས་ལ། རང་གི་འོག་ཏུ་རྡོ་རྗེ་རྒྱ་གྲམ་
ཕྱོགས་མཚོན་ཅིག་བསམ། ངག་ཏུ་སུམ་བྷ་ནིའི་སྔགས་བརྗོད་པས་རྡོ་རྗེའི་གུར་དང༌།
ར་
བ་དང་དྲྭ་བ་དང་མདའི་ར་བ་དང་མེ་ལྕེའི་ར་བ་ཁ་དོག་ལྔ་དང་ལྡན་པ་བསྲུང་བར་བྱའོ། །ཡང་
ན་སྣ་སྒོ་གཉིས་སུ་ཧཱུཾ་མཐིང་ནག་དྲིལ་མ་རེ་བསྲུང་བར་བྱའོ། །རང་རྡོ་རྗེ་རྣལ་འབྱོར་མ་ཁོང་
སྟོང་ཟོ་བོའི་ཞབས་ཕྱུང་པ་གཅིག་ཏུ་གསལ་བར་བསྒོམ། རླུང་གི་གནད་ལ་བཞི་ལས་དང་པོ་
ནི༑ རླུང་གི་རོ་དང་ནང་གི་ཉོན་མོངས་པ་རྣམ་རྟོག་ལ་སོགས་པ་སངས་ཀྱིས་དག་ཅིང་།
ཐོན་པར་བསམས་ལ་རླུང་རོ་ལན་གསུམ་ཕྱིར་འདོན། དེ་ལྟར་མ་བྱས་ན་ནད་དུ་འགྲོ།
དྲགས་ན་རྩ་རལ་བ་དང༌། རྩ་འགགས་བྱེར་ནས་གེགས་སུ་ཡོང་གསུང་ངོ༌། །དེ་ནས་
བཟུང་བ་ནི་བཟུང་མོ་བྱི་དུར་གྱིས་སྒྲོ་མཚོན་ལ། དལ་གྱིས་བརྔུབས་ལ། དེ་ནས་དགང་བ་
ནི༑ སྟེང་རླུང་ཕོ་ཁར་ཧྲིལ་གྱིས་བཏང་ལ་དམིགས་པ་ལྟེ་བའི་འོག་ཏུ་མགར་གྱི་སོལ་མེ་ལྟ་བུ་
ལ་ར་སང་ངེ་བ་ལ་གཏད། འོག་རླུང་སོལ་བཞག་པས་སྐྱོན་ཆུང༌། འོག་རླུང་འཐེན་ན་དྲོད་
ཆེ་སྟེ། གེགས་ཆེ་གསུངས། དེ་ནས་མི་ཐུབ་པའི་དུས་སུ་ཅུང་ཟད་ཅིག་བརྔུབས་ལ་ཕོ་བའི་
311

མདུན་རྒྱབ་ན་ཕར་བུག་པ་ལྕགས་ཚགས་འདྲ་བ་ན་ཕར་ལ། རླུང་དང་དམིགས་པ་སིར་གྱིས་
བཏང་༑ དེ་ལྟར་ཀྱང་མ་ཐུབ་ན་ཅུང་ཕྲི་ལ་ལྷག་མ་བསྡམས་པས་དྲོད་ཆེ། དེ་ཡང་དངོས་སུ་
སྣ་བུག་ན་ཕར་བཏང༌།
དམིགས་པས་སྤྱི་བོ་ཚང་བུག་ནས་ཡར་སིང་ཐོན་ནས་འཇའི་གདུགས་
སུ་འཁྱིལ་བར་བསམ་པས། འཕོ་བར་མི་འགྲོ་གསུང༌། རྩའི་སྟོངར་ནི། རྩ་གསུམ་
གསལ་བར་བསྒོམས་ནས་དམིགས་པ་སྦྱོང་བའོ།
གསུམ་ལས། དབུ་མའི་ཡར་སྣ་ཚང་བུག་ལ་ཟུག
།རྩ་རོ་མ་དང་རྐྱང་མ་ཀུན་དར་མ་དང་
།མར་སྣ་གསང་གནས་རྡོ་རྗེ་ལ་
ཟུག །དེ་ཡང་གནས་པ་རྩའི་དབུ་མ་ནི་ཚིགས་པ་ལ་འབྱར་ནས་ཡོད། དམིགས་པ་བརྟེན་
པའི་གང་ཟག་གི་དབུ་མ་ནི་ཁང་སྟོང་ཀ་བ་ལྟར་བསྒོམ། ཤིན་ཏུ་སྦས་པའི་དབུ་མ་ནི་ཆོས་ཉིད་
ཀྱི་དོན་ནོ། །རོ་རྐྱང་གཉིས་ཡར་སྣ་སྣ་སྒོ་གཉིས་ལ་ཟུག །མར་སྣ་སྤུ་ན་གུའི་མཚམས་སུ་
ནས་དབུ་མའི་ནང་ནས་ཡར་ལ་ཟུག་ནས་ཡོད། རྩ་དེ་རྣམས་མདའ་སྙུག་འབྲིང་པོ་ཙམ་གང་ལ་
བསལ་བར་དམར་པོ་ཁོང་སྟོང་དུ་ཡོད་པ་ལས་རླུང་མི་བཟུང་བར། དམིགས་པས་རོ་རྐྱང་གི་
ནང་ནས་དབུ་མའི་ནང་ན་ཡར་རླུང་སིང་བཙུད་ལ།
དམིགས་པ་ཨ་ཐུང་གི་སར་གཏད་
དོ༑ །དེ་རུ་སེམས་ཟིན་ན་རྟོགས་པ་འཆར། རྩ་གསུམ་འདུས་པའི་དབུ་མའི་ནང་གི་གཡས་
ཀྱི་ཆ་ལས་གསལ་བའི་ཉམས། གཡོན་པའི་ཆ་ལས་བདེ་བའི་ཉམས། དབུས་སུ་སེམས་
ཟིན་ན་མི་རྟོག་པའི་ཉམས་ཏེ་ཏིང་ངེ་འཛིན་གྱི་ལམ་མོ།
།དེ་ནས་དབུ་མའི་ནང་དུ་ལྟེ་བ་ནས་
བཅལ་བའི་སོར་གཉིས་ཀྱི་འོག །འདོམས་སོ་ནས་བཅལ་བའི་སོར་གཉིས་ཀྱི་གོང་དུ་ཡི་གེ་
ཨ་ཤད་ཀྱི་རྣམ་པ་ཁ་དོག་དམར་བ། རྣམ་པ་གསལ་བ། ངོ་བོ་ཚ་བ། གཡོ་འགུལ་བའི་
མཚན་ཉིད་བཞི་དང་ལྡན་པའི་མེ་རྩ་བ་སྦོམ་པ། རྩེ་མོ་ཕྲ་བ་སོར་གཅིག་པ་གཅིག་བསྒོམས་ལ་
སྟེང་རླུང་མནན་ཅིང་འོག་རླུང་ཞད་ཙམ་འཐེན་པ་དང༌། རླུང་རོ་རྐྱང་གཉིས་ནས་ཞུགས་ནས་
གསུམ་མདོར་མེ་རུ་ཡལ་སཽང་ནས་ཨ་ཐུང་ཚ་ལྷང་ལྷང་སོང་བ་ལ་དམིགས་པ་གཏད་ལ་བསྒོམ།
ཨ་ཁྲོ་ཆུ་སྲན་སྡོག་ཙམ་ཚ་ཧྲིང་ཧྲིང་པ་བསྒོམས་པས་སེམས་ཟིན་དྲོད་ཆེའོ། །ཡང་ཨ་ཟླ་བ་
སེན་མོ་ཙམ་ཚ་ལྷང་པ་ཞིག་བསྒོམས། ཡང་ཨ་ཉི་མ་སྲེན་མོ་ཙམ་ཚ་ལྷང་པ་ཞིག་བསྒོམ།
དེ་ནས་ཨ་སྲན་ཆུང་ཙམ་ལྔ་བསྒོམ། དེ་ཡང་དབུས་མཐིང་ནག་མདུན་དཀར་པོ། གཡས་
312

སེར་པོ། གཡོན་ལྗང་ཁུ། རྒྱབ་དམར་པོ་བསྒོམ། དེ་ནས་དེ་རྣམས་ལ་མེ་ཁབ་ཙམ་པ་རེ་
འབར་ནས་ཐིག་ལེའི་འབར་འཛག་དང་བསྲེས་པས། སངས་རྒྱས་ལྔ་ལ་མཆོད་པ་བྱས་པར་
འགྲོ་གསུང་ངོ༌། །དེ་ནས་བགེགས་ཀྱི་མེ་སེར་རེ་མནན་ལ་སོར་བཞི་རྫོགས་པ་དང༌། ཚང
བུག་ཏུ་ཧཾ་དཀར་པོ་མགོ་ཐུར་དུ་བསྟན་པ་ཞིག་བསྒོམས་ལ། དེ་ལ་བླ་མ་དཀོན་མཆོག་རྣམས་
བྱང་ཆུབ་སེམས་ཀྱི་རང་བཞིན་དུ་བསྟིམ་ལ། མེའི་དྲོད་ཀྱི་ཧཾ་ཞུ་བ་དང་བྱང་ཆུབ་ཀྱི་སེམས་
ཐིག་ལེ་དཀར་ལ་འཚེར་བ་མུ་ཏིག་གི་རྡོག་པོ་ཙམ་ཐིགས་ཐིགས་བབ་པར་བསམ།
དེ་ནས་
ཉུང་དཀར་གྱི་ཆར་པ་བཞིན་དུ་བབ་པར་བསམ། དེ་ནས་ཡང་ཞུ་མར་ལྟ་བུ་བབས་པས་ལྟེ་བ་
ཡན་ཆད་ནས་རྩ་འདབ་དྲུག་ཅུ་རྩ་བཞི་ཡང་ཁྲིག་གིས་གང་བར་བསམ། དེ་ནས་ཡང་ཁོང་
པའི་ནང་ན་ཡར་རྩ་སོགས་རྐང་བཤིབས་པ་ལྟ་བུར་བུ་གུ་དང་ངེ་ཡོད་པར་བསམ་ལ།
ཡང་
གོང་བཞིན་དུ་མེ་ཚ་ཧྲིང་ཧྲིང་བྱུང་ནས། ཐིག་ལེ་ཞུ་བས་ཞུ་མར་ལྟ་བུས་རྩ་ཐམས་ཅད་སྤྲིན་
གྱིས་གང་བར་བསམ་སྟེ། དེ་ནས་ཡང་དབུ་མའི་ནང་གི་སྙིང་ཁར་ཐིག་ལེ་དཀར་པོ་སྲན་མ་
ཙམ་ཅིག་བསྒོམས་ལ། ཡང་རླུང་རྩ་གསུམ་འདུས་པའི་གསུམ་མདོ་ནས་མར་འཐེན་པ་དང་།
ཐིག་ལེ་དམར་པོ་ཅིག་བྱུང་ནས། བར་དུ་བུས་པས་བདེ་ཧྲིལ་གྱིས་སོང་བར་ཡང་ནས་ཡང་དུ་
བསྒོམ༑ དེ་ནས་སྙིང་ཁའི་ཐིག་ལེ་དང་ད་རེས། ཨ་ཐུང་གི་ས་རུ་ཐིག་ལེ་དམར་པོ་གཅིག་
བསྒོམ་ལ། རླུང་ཁ་སྦྱོར་དུ་བརྔུབས་པས་སྙིང་ཁའི་ཐིག་ལེ་ཨ་ཐུང་གི་ཐིག་དེ་ལ་དཀས་ཀྱིས་
རྒྱབ་པས། དམར་པོ་རང་ཁར་སོང༌། ཡང་དམར་པོ་དཀར་པོ་ལ་རྒྱབ་པར་བསྒོམས།
སྐབས་སུ་ཐིག་ལེ་གཉིས་སྦྲགས་ནས་དབུ་མའི་ནང་ན་ཡར་ཧྲད་ཧྲད་བྱེད་ཅིང་ཡར་འགྲོ་མར་འགྲོ་
བྱེད་པར་བསམ། དེས་དེ་རང་ཡང་དམིགས་ཅིག་ཅིང་མཛད་དོ། །རྣམ་རྟོག་གཞུར་ལ་
ཐེབས་ནས་སེམས་ཟིན་གསུང་ངོ་། །དེ་ཡིས་ནང་གི་དམིགས་སྐོར་ཚར་བ་ལགས་སོ། །ཕྱི་
སྣང་བ་དཀར་དམར་ཡུལ་གྱི་གནད་ལ་གསུམ་ལས། འབྱོངས་པའི་དུས་སུ་ཤེས་པ་མ་
འགགས་ན། མདུན་དུ་མར་མེ་ཐོ་གང་བ་གཅིག་ལ་དམིགས་པ་གཏད། རྒོད་ན་མདུན་གྱི་
རྡེའུ་ཤིང་བུ་ལ་སོགས་པ་གང་སྣང་ལ་གཏད། བྱིང་ན་སྟེང་རླུང་རྩིར་གྱིས་མནན་ལ་རི་ཡི་རྩེ་
མོ་ལ་གཏོད། བོགས་འདོན་ལ་བཞི་ལས། དང་པོ་དྲོད་ཀྱི་བོགས་འདོན་རྩུབ་ཤིང་མ་ནི།
313

ལུས་ཙོག་བུའི་འཁྲུལ་འཁོར་བྱས་ལ།
ལག་པ་གཉིས་ལྟེ་འོག་སོར་བཞི་ཁུ་ཚུར་བཅངས།
མཐེ་བོ་གཉིས་ལ་མེ་རེ་རེ་མོས་གུས་དབུ་མའི་ནང་ན་ཡར་འབར་བར་བསམ། ཡང་ན་ལྟེ་འོག་
ཏུ་ཡཾ་ཡང་རླུང༌། རཾ་ལས་མེ་འབར་བས་ལུས་ཀྱི་ནང་ཐམས་ཅད་མེས་ཁེངས་པར་བསམས་
ལ་ལག་པ་གཉིས་ཀྱི་བསྲུབ་བོ། །བདེ་བའི་བོགས་འདོན་ནི། བྱང་སེམས་མུ་ཏིག་རྡོག་པོ་
ཙམ་པ་ཀ་དཔྲལ་བ་ལ་བབས་ནས། ལུས་ཐམས་ཅད་བདེ་བས་གང་བར་བསམ་མོ། །
གསལ་བའི་བོགས་འདོན་སྣང་བ་ལམ་ཁྱེར་ནི། སྟོང་ཉིད་ལས་མ་ཡེངས་པའི་ངང་ནས་ཡུལ་
ལ་སོགས་པའམ། སྔར་འདྲིས་པའི་མི་ལྟ་བུ་ལ་ཡིད་འགྱུར་གཏོང་བའོ། །དེ་རྟོག་པར་འགྲོ་
ན་མདུན་དུ་ཟླ་བའི་དཀྱིལ་འཁོར་ཅིག་བསྒོམས་ནས་དང་སང་ངེ་བའི་ངང་ལ་བཞག་པས་གསལ་
ཡེར་གྱིས་འགྲོ་གསུང་། མི་རྟོག་པའི་འགྲོ་དོན་ཕྱག་རྒྱ་ཆེན་པོ་ནི། རླུང་ཕོ་ཁར་ཧྲིལ་གྱིས་
མནན་ལ་རྩ་དང་རླུང་ལ་སོགས་པ་གང་ཡང་ཡིད་ལ་མི་བྱེད་པར་སེམས་མ་བཅོས་པའི་ངང་ལ་
བཞག་གོ། །བསམ་མི་ཁྱབ་ཀྱི་སྐོར་ལ། གསལ་བ་བསམ་གྱིས་མི་ཁྱབ་པ་ནི། མདུན་དུ་
ཟླ་བའི་དལ་གཅིག་བསྒོམས་ལ། དེ་རྒྱ་ཇེ་ཆེ་ཇེ་ཆེ་ལ་སོང་ནས།
འཇིག་རྟེན་གྱི་ཁམས་
ཐམས་ཅད་ཁེབས་པར་བསྒོམས་པས་ཤེས་པ་གསལ་སིང་གིས་འགྲོའོ། །བདེ་བ་བསམ་གྱིས་
མི་ཁྱབ་པ་ནི། འབར་འཛག་གི་བདེ་ཉམས་དེ་སྦྱར་ལ་ཕྱི་ཚོགས་དྲུག་གི་སྣང་བ་གང་ཤར་ལ་
སྦྱངས་ནས་བདེ་སྟོང་དུ་ལྷན་ལྷན་བསྒོམས་པས་སྣང་བ་བལ་གྱི་ཕུང་པོ་བཞིན་འགྲོའོ། །མི་
རྟོག་པ་བསམ་གྱིས་མི་ཁྱབ་པ་ནི། སྔར་འདྲིས་པའི་མི་དང་ཡུལ་ལ་སོགས་པ་ལ་སེམས་སྤྲོས་
ཤིང་སྟོང་ཉིད་ཀྱིས་དྲན་པ་དང་མ་བྲལ་བར་བྱས་པས་དྲན་སྣང་ཐམས་ཅད་ཆོས་སྐུར་འཆར་
གསུང་ངོ་། །རླུང་རྟ་རུ་ཞོན་པ་བླ་མའི་གཏུམ་མོ་ནི། རོ་སྟོད་རྡོ་རྗེ་ཕག་མོ་ནི་བསྒོམས་ལ།
རོ་སྨད་རླུང་གི་དལ་ཏིང་འདྲ་བ་བ་དན་སྔོ་ལྗང་དུ་ཡོད་པ་གཅིག་ཏུ་བསྒོམ། ལྟེ་བའི་དཀྱིལ་
འཁོར་དེའི་སྟེང་དུ་བླ་མའི་སྐུ་ཕྱག་གང་པ་བསྒོམས་ལ་སྡོད་པའི་དུས་སུ་དཀྱིལ་འཁོར་ལྡེག་ཅིང་
རླུང་གི་སྒྲ་ལ་དམིགས་པ་གཏད། འགྲོ་བའི་དུས་སུ་རླུང་བཟུང་རིག་པ་ཧུར་སླངས་ལ།
མིིག་བར་སྣང་གི་མཚམས་སུ་ལྟས་ཏེ་འདུར་གྱིན་ཕྱིན་པས་རྐང་མགྱོགས་དང་ཆུ་ལ་མི་བྱིང་བའི་
དངོས་གྲུབ་འགྲུབ་པ་ཡིན་ནོ་གསུང༌། ཐབས་ལམ་གཏུམ་མོའི་ཞལ་གདམས། དཔལ་
314

རྒོད་ཚང་པའི་ཕྱག་བཞེས་ལགས་སོ།།
3
།སྨིཾ༎ མངྒ་ལམྦྷ་ཝནྟུ༎
315